kardosdrur/scandi-wiki huggingface dataset:
Thunderstruck

Thunderstruck kan henvise til flere artikler:

 Thunderstruck (sang) – den første sang på The Razors Edge (et album fra AC/DC fra 1990
 Thunderstruck (film) – en film fra 2004 med Stephen Curry, Damon Gameau, Ryan Johnson, Callan Mulvey og Sam Worthington.
Serie A 2009-10

Serie A 2009-10 var den 78. sæson siden oprettelsen af ligaen. Kampene fandt sted fra 22. august 2009 til 16. maj 2010. Der deltog 20 hold i ligaen og FC Internazionale var forsvarende mester. Bari, Livorno og Parma var nyoprykkere.

Ligaens top 3 kvalificerde sig direkte til UEFA Champions League 2010-11, mens nr. 4 skulle i kvalifikation. Femte- og sjettepladsen
fik adgang til UEFA Europa League. De tre lavest placerede hold rykkede ned i Serie B.

Tabel

Top goalscorers

Eksterne henvisninger 
 Ligaens hjemmeside

Sæsoner i Serie A
Fodboldsæson 2009-10
Conrad Ekhof

Hans Conrad Dietrich Ekhof (født 12. august 1720 i Hamburg, død 16. juni 1778 i Gotha) var en tysk skuespiller.

Ekhof blev af sine fattige forældre anbragt som skriver hos en advokat i Schwerin; denne gav ham adgang til sin betydelige bogsamling, og ved læsning opstod og næredes hos Ekhof så stærk en teaterlyst, at han, ikke 20 år gammel, forlod kontoret og lod sig engagere ved den Schönemannske trup; 15. januar 1740 betrådte han i Lüneburg første gang scenen. 

I 35 år berejste han derefter med forskellige teaterselskaber Tyskland på kryds og tværs og arbejdede sig frem til så stor en anseelse, at han 1775 kaldtes til direktør for hofteatret i Gotha; på denne scene viste han sig sidste gang 6. april 1778 som ånden i Hamlet. 

Ekhof anses som den første tyske skuespiller, der fortjener navn af virkelighedsfremstiller; hans forkundskaber var tarvelige, men hans bevægede liv skænkede hans modtagelige natur en rigdom af dybe og stærke indtryk, som han vidste at omsætte til kunst.

Ekhof var ikke særlig gunstig udrustet fra naturens hånd, han var lille af vækst og ingenlunde køn af ansigt, men hans stærke personlighed og frem for alt hans uforlignelige tale, der i sig forenede en videnskabsmands sprogøre og en digters begejstring, bragte på scenen disse legemlige mangler i forglemmelse.

Ekhof, der kaldes den tyske skuespilkunsts fader eller den tyske Garrick, var lige stor i sørgespillet som i lystspillet, i komedien som i farcen.

Kilder 
 

Skuespillere fra Tyskland
Tyskere i 1700-tallet
Salmonsens
Personer fra Hamborg
Den russiske sølvalder

Den russiske sølvalder er en betegnelse for den storhedstid i russisk poesi, der fremkom i begyndelsen af det 20. århundrede. 

Sølvalderen er karakteriseret ved fremkomsten af et stort antal digtere og poetiske bevægelser, der prædikede et nyt og bedre end de gamle idealer.

Navnet "sølvalder" refererer til den tidligere russiske guldalder, der herskede i Rusland i den første halvdel af det 19. århundrede. Udtrykket sølvalder blev indført af Nikolaj Otsup, og varede fra 1892 til 1921.

Prominente skikkelser 
Blandt de mest prominente skikkelser inden for sølvalderen kan nævnes: 
 Valeri Brjusov 
 Aleksandr Blok 
 Andrej Belyj 
 Anna Akhmatova 
 Osip Mandelsjtam 
 Vladimir Majakovskij 
 Velimir Khlebnikov.
 Sergei Yesenin

Sølvalder
Velimir Khlebnikov

Velimir Khlebnikov (russisk: Велими́р Хле́бников. Født: Viktor Vladimirovitj Khlebnikov ,9. november 1885 – 28. juni 1922) var en russisk digter og prosaforfatter fra den russiske sølvalder. Han var en fremtrædende skikkelse i den russiske avantgardekunst. Khlebnikov var blandt stifterne af den russiske futurisme, og reformator af det poetiske sprog. Han var en eksperimentatoren i skabelsen af ord og det transmentale sprog, der var en poetisk udtryksform baseret på lydeffekter uden mening i konventionel forstand. Han er blandt andet forfatteren bag træernes, græshopperne og fuglenes sprog.

I 1912 var Khlebnikov medforfatter til futuristernes provokerende manifest "En ørefigen til den offentlige smag".
Khlebnikov delte dog ikke i futuristernes begejstring for fart og teknik, men var tværtimod optaget af urgammel slavisk og orientalsk mytologi, af magi og folkekunst. Han eksperimenterede med digtenes grafiske udtryk, ofte i samarbejde med kunstnere som P. Filonov (), der fx kalligraferede og illustrerede poemet Nat i Galizien (1914). Khlebnikov var en drømmende enspænder og Majakovskijs diametrale modsætning. Trods sin underbetonede position har han haft stor betydning for de russiske formalister og for generationer af eksperimenterende lyrikere og prosaister.

Referencer 

Skønlitterære forfattere fra Rusland
Digtere fra Rusland
Skønlitterære forfattere fra Sovjetunionen
Digtere fra Sovjetunionen
Chris Haslam

Chris Haslam (født 19. december 1980) er en candisk skateboarder, der har været professionel siden 2002.

Karriere 
Chris Haslam blev i 1998 sponsoreret af den lokale skatebutik Boarding House i Vancouver BC, og han blev hurtigt et kendt navn på grund af sine tekniske tricks. I 2001 vandt han best trick-konkurrencen ved Slam City Jam (SCJ) i Vancouver. Omkring 2003 blev Chris Haslam tilknyttet Almost Skateboards, og hans popularitet voksede, efter at han medvirkede i videoen Almost: Round Three. I 2006 blev Haslam sponsoreret af Globe, hvor han har været med til at udvikle skateboardsko.

Eksterne henvisninger 

Skateboardere fra Canada
No More Stories/Are Told Today/I'm Sorry/They Washed Away/No More Stories/The World Is Grey/I'm Tired/Let's Wash Away

No More Stories/Are Told Today/I'm Sorry/They Washed Away/No More Stories/The World Is Grey/I'm Tired/Let's Wash Away er Mew's 5. album, der udkom 
i Skandinavien 17. august, i UK 24. august, i U.S.A. 25. august, og i Japan 26. august 2009.

No More Stories... er produceret af Rich Costey der også producerede deres gennembrudsalbum album Frengers, og er Mews første album efter bassisten Johan Wohlert forlod gruppen.

Referencer 

Mew-album
Album fra 2009
Den Russiske guldalder

Den russiske Guldalder betegner oftest 1820'erne og 1830'ernes russiske litteratur, der med deres poesi nåede nye højder. Flere prominente digtere deltog i den fejlslagne Dekabristopstand i 1825, hvor blandt andet poeten Kondratij Ryleev blev hængt. Epokens største forfatter var Aleksandr Pusjkin, der stadig æres som Ruslands nationaldigter. Han var, ligesom sin umiddelbare arvtager, Mikhail Lermontov, influeret af den byronske spleen. I Pusjkins "Jevgenij Onegin" (1833) og Lermontovs "Aleksandr Petjorin" fra romanen Vor tids helt (1839-41) fik den en særlig socialpsykologisk gestaltning. Det såkaldte overflødige menneske blev et centralt tema for 1800-tallets litteratur. De to digtere omkom begge i en duel på deres kunstneriske højdepunkt og blev udødelige symboler på den russiske ånds oprør og martyrium. Nikolaj Gogol betegnede endnu en vigtig etape i overgangen fra romantik til realisme. Gogols skildringer af vanviddet, navnlig i En Gal mands dagbog (1835), havde foruroligende, samfundskritiske perspektiver, og de anslog et nyt hovedtema for generationer af forfattere, ikke mindst for Fjodor Dostojevskij.

Guldalder
Ugengældt kærlighed

Ugengældt kærlighed er, som navnet ligger op til, kærlighed der ikke er gengældt. 

Man taler oftest om ugengældt romantisk kærlighed, men naturligvis kan også andre former for kærlighed være ugengældte. Ugengældt kærlighed giver anledning til jalousi og konflikt, og er derfor ofte blevet brugt i historier, sange og digte. Personen, hvis kærlighed ikke bliver gengældt, kan, hvis det udvikler sig, få psykiske problemer, som for eksempel depression. I nogle tilfælde vil personen blive besat af sin elskede, og tanken om at denne vil gengælde følelserne. Dette fører i enkelte tilfælde til at personen bliver "stalker", eller endda tager sit eget og/eller sin elskedes liv. Disse personer bliver ofte stemplet som vanvittige og endda onde, på trods af at deres besættelse udspringer fra kærlighed.

Kærlighed

ca:Amor no correspost
Marian McPartland

Marian McPartland (20. marts 1918 - 20. august 2013) var en engelsk jazzpianist, komponist, forfatter, og værten af Marian McPartland's Piano Jazz på National Public Radio.

Eksterne henvisninger 

Jazzpianister
Jazzmusikere fra England
Anslag (tekst)

Anslag er skrivemaskineterminologi, der sidenhen er blevet direkte overført til computer.

Et anslag beskriver et hvilket som helst tegn i en given tekst, oprindeligt fordi skrivemaskinens hammer slog gennem farvebåndet ind på papiret.

Typografi
Sharepoint Learning Management System

Sharepoint Learning Management System (LMS), et totalt e-læringsystem udviklet af den danske virksomhed Elearningforce.

Systemet er baseret på Microsofts Sharepoint-platform til brug på Microsoft Share Point Server 2007.

Konceptet 
Med LMS har undervisere et komplet sæt værktøjer til blandt andet:
 Tilrettelæggelse af undervisning
 Producere undervisningsmateriale
 Styre og udføre undervisning
 Karakterbog
 Online eksaminer
 Evaluering af indlærte

Kilde og henvisning 
 Elearningforces SharePointLMS hjemmeside

Software
Calcio Catania

Calcio Catania er en italiensk fodboldklub fra byen Catania på Sicilien. Klubben blev grundlagt i 1908 og spiller sine hjemmekampe på Stadio Angelo Massimino. Den har tilbragt det meste af sin historie i den næstbedste italienske fodboldrække, Serie B. Catania spiller dog på nuværende tidspunkt i Serie C.

Den 2. februar 2007 gik flere fans fra Catania amok under det sicilianske lokalopgør mod Palermo, hvilket resulterede i, at kampen blev suspenderet i en halv time. Under disse optøjer mistede en politimand livet. Episoden betød, at klubben blev idømt en bøde og måtte spille resten af sæsonens hjemmekampe på neutral bane uden tilskuere.

Noter

Eksterne henvisninger 

 Officiel hjemmeside

Fodboldklubber i Italien
Etableret i 1908
Catania
Philip Dunne

Philip Ives Dunne (11. februar 1908 – 2. juni 1992) var en amerikansk manuskriptforfatter, filminstruktør og producer. Hans Hollywoodkarriere varede fra 1932 til 1965.

Hans evner som manuskriptforfatter førte til, at han i 1960 var engageret til at skrive daværende præsidentkandidat John F. Kennedys taler.

I 1961 instruerede han Wild in the Country med Elvis Presley i hovedrollen.

Dunne døde af kræft den 2. juni 1992 i Malibu, Californien i en alder af 84 år.

Hæder 
Philip Dunne har en stjerne på Hollywood Walk of Fame, foran huset på Hollywood Boulevard 6725, umiddelbart vest for Las Palmas Avenue.

Dunne blev to gange nomineret til en Oscar, første gang i 1941 for How Green Was My Valley og ti år senere for David and Bathsheba.

Links 
 

Manuskriptforfattere fra USA
Filminstruktører fra USA
Hollywood Walk of Fame
Personer døde af kræft
Råvare

En råvare er en uforædlet vare, som udvindes af naturens råstoffer. Til råvarer medregnes bl.a. træ, malm, uld og rågummi. En industri som udvinder råvarer, men som ikke forædler dem, kaldes en råvareindustri. En handlet råvare kaldes en handelsvare og kan handles på en råvarebørs. Verdens største råvarebørs er Chicago Board of Trade, hvor der bl.a. handles råvarer som majs, hvede og soja.

Eksterne henvisninger 
 Råvaruhandel

Råvaremarked
Mælkechokolade

Mælkechokolade er en type chokolade, der indeholder kakao, sukker og mælk.

Chokolade blev oprindeligt solgt og indtaget som en drikkevare i præcolumbiansk tid, og da det blev ført til Europa. Selvom smag og tekstur har været nøglen til mælkechokolades succes, så er chokolade også blevet markedsført for at være helsefremmende.

Den første brug af "mælkechokolade" blev brugt i 1687 om en drik, der blev transporteret fra Jamaica til London, men det var først i 1875 at chokoladebar af mælkechokolade blev opfundet af schweizeren Daniel Peter, hvor han kombinerede kondenseret mælk og kakao. Schweiz udviklede sig hurtigt til at blive centrum for verdens mælkechokoladeproduktion, særligt efter Rodolphe Lindt udviklingede en chonce-maskine, og en stadig større del blev eksporteret til det internationale marked. Mælkechokolade blev almindeligt i begyndelsen af 1900-tallet med lanceringen af Cadbury Dairy Milk og Hershey bar, mens Belgien oplevede en blomstrende chokoladeindustri med 19 producenter i Bruxelles alene i 1920'erne. Samtidig blev chokolade kombineret med andre ingredienser som nougat, og nye produkter blev lanceret, inklusive Toblerone i 1908, Goo Goo Cluster i 1912 og Kit Kat i 1935.

Store producenter af mælkechokolade tæller Ferrero, Hershey, Mondelez, Mars og Nestlé. Disse firmaer producerer tilsammen halvdelen af alt chokolade, der sælges på verdensplan. Selvom 4/5 af alt mælkechokolade bliver solgt i USA og Europa bliver en stadig større andel bliver aftaget i Kina og Latinamerika.
I 2018 blev der solgt for $63.2 mio. på verdensplan.

Referencer

Eksterne henvisninger 

Chokolade
Topnøgle

En topnøgle er en fastnøgle, der bruges til at spænde møtrikker med. Et topnøgle laves typisk ved at sætte en løs top på f.eks. en skraldenøgle eller et glidegreb. Et topnøglesæt består af løse toppe i flere størrelser samt skraldenøgle, glidegreb og evt. kardanled og forlængere.

Topnøglen bruges f.eks. når møtrikken sidder i en fordybning, og en normal fastnøgle eller skiftenøgle derfor ikke kan bruges. Er fordybningen stor, skal der bruges en forlænger eller alternativt en rørnøgle.

Skraldetopnøglen med udskiftelige løse toppe blev opfundet af amerikaneren J.J. Richardson, of Woodstock, Vermont. Værktøjet blev patenteret (Pat. No. 38,914) via Scientific American Patent Agency den 16. juni, 1863. Den første illustration af værktøjet stammer fra apilnummeret af Scientific American fra 1864.

Referencer

Eksterne henvisninger 

Skruenøgler
Sænke slagskibe

Sænke slagskibe er et spil for to personer, der kan spilles med papir og blyant. Det er kendt verden over, og har eksisteret i denne form siden før Første Verdenskrig.
Spillet blev oprindeligt udtænkt af Clifford von Wickler i begyndelsen af 1900-tallet. Han tog dog aldrig patent på spillet, og det blev snart efter udgivet af Milton Bradley Company i 1943 som brætspillet "Broadsides, the Game of Naval Strategy".

Spilleregler 
Der spilles på fire plader, to for hver spiller. Pladerne er typisk kvadratiske – som regel 10 × 10 – og hvert enkelt felt på pladerne er identificeret ved bogstav (kolonne) og nummer (række).

På den ene plade placerer spilleren sine skibe og markerer, hvor modstanderen har forsøgt at skyde. På den anden plade markerer spilleren tilsvarende, hvor han/hun har forsøgt at ramme modstanderen.

Før spillet begynder, placerer hver spiller sine skibe på pladen. Hvert skib fylder et antal felter, og ligger enten vandret eller lodret. Skibene kan ikke ligge oven på hinanden. Hver spiller har lige mange af samme type skibe, men type og antal kan variere med reglerne.

Flåden består i den oprindelige udgave af følgende skibe:

|}

Spillets gang 
Når skibene er placeret, starter spillets første runde. Den første spiller nævner det felt (kolonne, række) i modstanderens flådefelt, han/hun vil skyde på. Hvis der ligger et skib, siger modspilleren "Ramt!" for at indikere, at et skib er ramt. Det afsløres ikke, hvilket skib, der er tale om, hvor stort det er, eller i hvilken retning, der skal skydes, for at sænke skibet. Skibet er først sænket, når alle de felter, som skibet ligger på, er ramt. Dette erklæres ved at sige "Sunket!".
Rammer man forbi, indikeres dette ved at sige "Plask!".
Herefter er den modspillerens tur til at skyde. Hver spiller har ét skud i hver runde.

Afgørelse 
Vinderen er den, der først får sænket alle modstanderes skibe.

Variationer 
I en variation af spillet har hver spiller et antal skud pr. runde svarende til det antal skibe, der endnu ikke er sænket. Så længe et skib ikke er sænket, kan det skyde, også selvom det er ramt.

Der kan også indføres "miner", som fylder ét felt. Fx 10 miner pr. spiller. Rammes en mine, så siges "Bum!" og evt .resterende skud i denne omgang mistes.

Se også 
 Battleship, amerikansk science fiction krigsfilm fra 2012 løst baseret på spillet.

Papir-og-blyant-spil
Regeringen Odvar Nordli

Regeringen Odvar Nordli var Norges regering fra 15. januar 1976 til Gro Harlem Brundtland overtog posten 4. februar 1981. Det var en ren Arbeiderpartiet mindretalsregering.

Nordli, Regeringen Odvar
Gunnar Theander

Gunnar Karl Emanuel Theander (9. august 1894 i Nybro, Kalmar län i Sverige – 25. november 1975 i Slangerup) var en dansk/svensk maler og glaskunstner. Han har blandt andet lavet den store fresko i I festsalen, "Theandersalen", på Stora Hotellet i Nybro og altertavlen i Nybro Kirke.

Biografi 

Gunnar Theander viste tidligt talent for at tegne og male og blev som 14-årig ansat som lærling på et litografisk trykkeri i Kalmar hvor han som 17 årig i 1911 havde sin første udstilling. Theander videreuddannede sig i Stockholm og på Wilhelmssons malerskole. Han blev gift med den danske kunstner Rigmor Grundtvig, og efter en årrække i udlandet slog parret sig ned i Danmark.

Værker 
 Freskomaleri i "Theandersalen" på Stora Hotellet i Nybro.
 Kirkevinduer i Madesjö kirke 1935, Höörs kirke 1936, Glostorps kirke 1955. Västra Skrävlinge kirke og Gustav Adolfs kirke i Helsingborg
 Altertavlor i Nybro kirke 1932, Emmaboda kirke 1934 og Nybro Missionskirke 1948, Limhamns kirke i Malmö

Reference 
 "Gunnar Theander" i kunstnerleksikonet amanda

Eksterne henvisninger 
 Gunnar Theanders freskomaleri i stadshussalen i Stora Hotellet i Nybro med stort billede og gennnemgang (pdf-format) – (htm-format via Google)
 Om restaurering af Theanders freskomaleri


Kunstnere fra Sverige
Necrophagia

Necrophagia var et af de første dødsmetal-bands dannet i 1983. Deres navn betyder at spise et lig. Oprindeligt stammer navnet fra de to græske ord nekron (lig) og phagein (at æde).

Medlemmer

Nuværende medlemmere 
 Killjoy – Vokal
 Fug – Guitar
 Undead Torment – Guitar
 Iscariah – Bas
 Titta Tani – Trommer
 Opal Enthroned – Keyboard

Tidligere medlemmere 
 Frediablo – Guitar
 Mirai Kawashima – Keyboard
 Wayne Fabra – Trommer
 Phil Anselmo – Guitar
 Dustin Havnen – Bas
 Jared Faulk – Bas
 Larry "Madthrash" Madison – Guitar
 Joe "Voyer" Blazer – Trommer
 Bill "Blaster" Bork – Bas
 Ben "Killer" Martin – Guitar

Diskografi

Studiealbum 
 1987 – Season of the Dead
 1998 – Holocausto de la Morte
 2003 – The Divine Art of Torture
 2005 – Harvest Ritual Vol. 1

Andre udgivelser 
 1995 – Death is Fun (Opsamlingsalbum)
 1999 – Black Blood Vomitorium (ep)
 2001 – Cannibal Holocaust
 2001 – Reverse Voices of the Dead (Dele ep med Antaeus)
 2004 – Goblins Be Thine (ep)
 2006 – Slit Wrists and Casket Rot (Live)

Eksterne henvisninger 
 Officielle Myspace

Dødsmetalgrupper
Musikgrupper fra USA
Musikgrupper fra 1983
Willy Strube

Willy Strube (født 12. juni 1943 i Hamborg, død 19. oktober 2001 i Fløng) var en dansk fagforeningsmand, der som 34-årig blev valgt til forretningsfører i Specialarbejderforbundet i Danmark. Strube begik selvmord efter afsløringer om, at han havde misbrugt forbundets penge til private formål.

Historie 
Han var uddannet frisør, men arbejdede ikke længe i faget. Han blev ufaglært industriarbejder på forskellige virksomheder i København. Hans fagpolitiske karriere startede i 1969, da han blev fællestillidsmand for kollegaerne på Københavns Elektromotorfabrik. Kort tid efter blev han ansat i den lokale fagforening i Glostrup. 

I 1975 blev han valgt til forretningsfører hos fabriksgruppen i SiD og var dengang den yngste, som var blevet valgt til den post. Fire år efter afløste han Hardy Hansen som formand for fabriksgruppen og var nu den øverste for forbundets største gruppe. Som formand for fabriksgruppen blev han senere næstformand for CO-industri og var i 20 år med til at forhandle den store overenskomst på industriområdet.

På forbundets kongres i 1995 skulle der vælges en ny forbundsformand efter Hardy Hansen. Strube så det som sin store chance for at komme helt til tops, og han stillede op til et kampvalg mod Poul Erik Skov Christensen. Willy Strube regnede med, at han ville vinde stort, men fik en overraskelse, da Hardy Hansen, som han betragtede som en nær ven og mentor, valgte som den sidste taler inden afstemningen at pege på Skov Christensen som ny formand. Strube tabte afstemningen med over 200 stemmer.

Bedrageri 
Det viste sig, at Willy Strube efter nederlaget om formandsposten i SiD begyndte at bruge forbundets midler til private formål. Dette skete primært igennem firmaet I-service og dennes ejer Ole Iversen. Strube fik blandt andet leveret 470 flasker vin og sendte regningen til SiD. Da to journalister fra Danmarks Radio offentliggjorde sagen, afviste både SiD og Strube påstandene, men der kom blot flere afsløringer frem. I alt svindlede han for 1,2 millioner kroner. 17. oktober 2001 om aftenen valgte Strube at trække sig fra samtlige poster i fagbevægelsen, og to dage efter hængte han sig selv i familiens hus i Fløng.

Privat 
Ved sin død var han gift og havde 2 børn fra et tidligere ægteskab.

Litteratur 
 »Fagforeningsboss og storsvindler«, Politiken 9. oktober 2011, sektion 3, side 4-5.
 Lennart Weber & Erik Meier Carlsen: »Fagbossens fald – Willy Strube og hans tid«, People's Press, 2011.

Referencer 

Fagforeningsfolk fra Danmark
Personer der har begået selvmord
Frisører fra Danmark
Personer i Kraks Blå Bog (afdøde)
Personer fra Hamborg
Ferrero Rocher

Ferrero Rocher er en chokolade, der er delvist udtænkt af William Salice, og fremstilles af italienske Ferrero SpA. Chokoladen består af en hel ristet hasselnød omgivet af en tynd vaffelskal fyldt med hasselnøddecreme, betrukket med mælkechokolade og dyppet i hakkede hassel- og valnødder. Hvert stykke er pakket i guldfarvet folie.

Siden 1990'erne har produktet måske været mest kendt for tv-reklamen, hvor ambassadøren byder sine gæster på Ferrero Rocher, der er anrettet på et sølvfad; et bevidst markedsføringstrick for at få produktet til at fremstå eksklusivt. Reklamen er eftersynkroniseret fra italiensk og er blevet parodieret adskillige gange.

Referencer

Eksterne henvisninger 

 Om Ferrero Rocher på slikeleksikon.org 

Chokolade
Rocher
Waterton Glacier International Peace Park

The Waterton-Glacier International Peace Park er navnet på unionen bestående Waterton Lakes National Park i Canada og Glacier National Park i USA. Den blev etableret af medlemmer af Rotary International fra Alberta og Montana i 1932.

The Waterton-Glacier International Peace Park er på UNESCOs verdensarvsliste.

Eksterne kilder/henvisninger 

 Waterton Glacier International Peace Park på whc.unesco.org

Verdensarvsområder i USA
Verdensarvsområder i Canada
Nationalparker i Canada
Nationalparker i USA
Montana
Alberta
Biosfærereservater i USA
Biosfærereservater i Canada
Grænseoverskridende beskyttede områder
Diogo Silvestre Bittencourt

Diogo Silvestre Bittencourt, bedre kendt som Diogo (født 30. december 1989), er en brasilianskfødt fodboldspiller. I 2009 blev han udvalgt på det brasilianske u20 hold til VM. Hans præstationer har imponeret mange storklubber. Især AC Milan har holdt et vågent øje med den talentfulde venstre back.

Fodboldspillere fra Brasilien